ਦ ਟਰਾਂਸ ਲਿਸਟ
ਦ ਟਰਾਂਸ ਲਿਸਟ ਐਚ.ਬੀ.ਓ. ਲਈ ਟਿਮੋਥੀ ਗ੍ਰੀਨਫੀਲਡ-ਸੈਂਡਰਸ ਦੁਆਰਾ 2016 ਦੀ ਇੱਕ ਦਸਤਾਵੇਜ਼ੀ ਫ਼ਿਲਮ ਹੈ, ਜੋ ਲਗਭਗ ਗਿਆਰਾਂ ਟਰਾਂਸਜੈਂਡਰ ਅਮਰੀਕੀਆਂ: ਬਕ ਏਂਜਲ, ਕਾਇਲਰ ਬ੍ਰਾਡਸ, ਕੈਰੋਲੀਨ ਕੋਸੀ, ਲੈਵਰਨ ਕੌਕਸ, ਮਿਸ ਮੇਜਰ ਗ੍ਰਿਫਿਨ-ਗ੍ਰੇਸੀ, ਕੈਟਲਿਨ ਜੇਨਰ, ਅਮੋਸ ਮੈਕ, ਨੀਕੋ ਸ਼ੇਨ ਓਰਟੇਗਾ, ਬੈਂਬੀ ਸੈਲਸੇਡੋ ਅਤੇ ਆਲੋਕ ਵੈਦ-ਮੈਨਨ ਬਾਰੇ ਹੈ। ਇਸ ਦਸਤਾਵੇਜ਼ੀ ਗਰੁੱਪ ਪੋਰਟਰੇਟ ਵਿੱਚ, ਇਹ ਗਿਆਰਾਂ ਟਰਾਂਸਜੈਂਡਰ ਲੋਕ ਆਪਣੀਆਂ ਕਹਾਣੀਆਂ ਨੂੰ ਆਪਣੇ ਸ਼ਬਦਾਂ ਵਿੱਚ ਸਾਂਝਾ ਕਰਦੇ ਹਨ। ਫਿਲਮ ਕਾਰਕੁੰਨਾਂ, ਕਲਾਕਾਰਾਂ, ਅਥਲੀਟਾਂ, ਮਾਡਲਾਂ, ਪੋਰਨ ਸਟਾਰਾਂ, ਫੌਜੀ ਕਰਮਚਾਰੀਆਂ ਅਤੇ ਉੱਦਮੀਆਂ ਦੀ ਵਿਅਕਤੀਗਤਤਾ ਅਤੇ ਵਿਭਿੰਨ ਦ੍ਰਿਸ਼ਟੀਕੋਣਾਂ ਨੂੰ ਦਰਸਾਉਂਦੀ ਹੈ। ਉਹ ਪਿਆਰ, ਇੱਛਾ, ਪਰਿਵਾਰ, ਪੱਖਪਾਤ ਅਤੇ ਬਗਾਵਤ ਦੇ ਆਪਣੇ ਅਨੁਭਵਾਂ ਨੂੰ ਬਿਆਨ ਕਰਦੇ ਹਨ।